SPS 2 priedas 

PASLAUGŲ TEIKIMO SUTARTIS NR.

Vilnius	                                                                                                                   2025 m. _______  __ d.

Viešoji įstaiga Vilniaus universiteto ligoninė Santaros klinikos (toliau – Užsakovas), atstovaujama generalinio direktoriaus Tomo Jovaišos, veikiančio pagal įstaigos įstatus, ir ....................................................... (toliau – Paslaugų teikėjas), atstovaujama ............................, veikiančio pagal ........................, laimėjusi supaprastintą atviro konkurso būdu vykusį pirkimą „Išorinio laboratorinių tyrimų kokybės vertinimo paslaugos (9386)“ CVP IS Nr. ............. (toliau - Pirkimas), sudarė šią sutartį:

1. SUTARTIES OBJEKTAS

1.1. Paslaugų teikėjas įsipareigoja savo priemonėmis ir rizika pagal Užsakovo raštišką užsakymą atlikti laboratorinių tyrimų išorinio kokybės vertinimo paslaugas (toliau – Paslaugos), o Užsakovas įsipareigoja priimti Paslaugas ir sumokėti už Paslaugas šioje sutartyje nurodytą kainą sutarties 6 dalyje nustatyta tvarka.

2.  SUTARTIES VERTĖ

2.1. Sutarčiai taikomas fiksuoto įkainio maksimalių kiekių kainodaros metodas. Sutartyje nustatyti fiksuoti paslaugų įkainiai ir perkamų paslaugų maksimalūs kiekiai, kurie nurodyti šios sutarties priede Nr. 1. 
2.2. Pradinė sutarties vertė  be PVM ...............Eur (..................). PVM suma ..................... Eur (...........................). Sutarties kaina su PVM ………….. Eur (......................) (tiekėjo pasiūlymo kaina). 
2.3. Įkainiai sutarties vykdymo laikotarpiu negalės būti keičiami per visą sutarties vykdymo laikotarpį, išskyrus kai pasikeičia pridėtinės vertės mokestis (PVM) bei Sutarties 2.5. punkte nustatytais atvejais. Perskaičiavimas vykdomas po Lietuvos Respublikos pridėtinės vertės mokesčio įstatymo, kuriuo keičiasi mokesčio tarifas, įsigaliojimo dienos. Pasikeitus PVM tarifo dydžiui, neatliktų paslaugų įkainiai keičiami (mažinama ar didinama) proporcingai PVM pasikeitusio tarifo dydžiu. Įkainių pakeitimas įforminamas papildomu rašytiniu šalių susitarimu. 
2.4. Į Paslaugų įkainius įskaityti visi Paslaugų teikėjo mokami mokesčiai ir kitos paslaugų teikimo išlaidos, būtinos tinkamam šios sutarties įvykdymui.
2.5. Sutartyje numatytų įkainių perskaičiavimo (keitimo) tvarka:
2.5.1. Bet kuri Pirkimo sutarties Šalis Pirkimo sutarties galiojimo metu turi teisę inicijuoti Pirkimo sutartyje numatytų įkainių perskaičiavimą (keitimą) ne anksčiau kaip po 12 (dvylikos) mėnesių nuo Pirkimo sutarties sudarymo dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), jeigu (0621 Medicinos paslaugos) vartotojų kainų pokytis (k), apskaičiuotas kaip nustatyta 2.5.4. punkte, viršija 14 procentų. Įkainių perskaičiavimas (keitimas) gali būti inicijuojamas ne dažniau kaip kas 12 mėn. nuo paskutinio perskaičiavimo pagal šį punktą dienos. Atlikdamos perskaičiavimą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo:
2.5.2. Šalys privalo susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinę Pirkimo sutarties vertę.
2.5.3. Perskaičiuotieji įkainiai taikomi užsakymams, pateiktiems po to, kai Šalys sudaro susitarimą dėl įkainių perskaičiavimo.
2.5.4. Nauji įkainiai apskaičiuojami pagal formulę:
A1 ═ A + (k / 100 x A) , kur
A – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo).
A1 – perskaičiuotas (pakeistas) įkainis (Eur be PVM)
k – Pagal (0621 Medicinos paslaugos) vartotojų kainų indeksą apskaičiuotas (0621 Medicinos paslaugos) vartotojų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:
k = Ind(naujausias) / Ind(pradžia) x 100 – 100 (proc.), kur
Ind(naujausias) – kreipimosi dėl kainos perskaičiavimo išsiuntimo kitai šaliai datą naujausias paskelbtas (0621 Medicinos paslaugos)  vartotojų kainų indeksas.
Ind(pradžia) – laikotarpio pradžios datos (mėnesio) (0621 Medicinos paslaugos) vartotojų kainų indeksas. Pirmojo perskaičiavimo atveju laikotarpio pradžia (mėnuo) yra Pirkimo sutarties sudarymo mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
2.5.5. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno (Valstybės duomenų agentūra pokyčius skelbia apvalindama iki vieno skaitmens po kablelio) skaitmens po kablelio, o apskaičiuotas įkainis „A1“ nurodomas iki keturių skaitmenų po kablelio.
2.5.6. Vėlesnis įkainių arba kainų perskaičiavimas negali apimti laikotarpio, už kurį jau buvo atliktas perskaičiavimas.
2.7. Sutarties kaina – už Prekes pagal Sutartį Paslaugų teikėjo gaunama ekonominė nauda.
2.8. Paslaugų teikimo sutarties sąlygos sutarties galiojimo laikotarpiu negali būti keičiamos, išskyrus tokias sutarties sąlygas, kurias pakeitus nebūtų pažeisti Viešųjų pirkimų įstatymo 17 straipsnyje nustatyti principai ir tikslai, bei esant Viešųjų pirkimų įstatymo 89 straipsnyje nustatytoms sąlygoms. Sutarties sąlygų keitimu nebus laikomi techninio pobūdžio Sutarties pakeitimai (pavyzdžiui, Šalių rekvizitai, klaidos ir pan.) ir Sutarties sąlygų koregavimas joje numatytomis aplinkybėmis, jeigu šios aplinkybės nustatytos aiškiai ir nedviprasmiškai bei buvo pateiktos pirkimo sąlygose.

3.  TEIKIAMOS PASLAUGOS

3.1. Šia Sutartimi Paslaugų teikėjas įsipareigoja suteikti Paslaugas, kurių detali specifikacija, preliminarūs kiekiai ir įkainiai nustatyti šios Sutarties priede Nr.1.
3.2. Perkamų pagal Sutartį Paslaugų vertė negali viršyti atskirų sutarties dalių pradinių verčių, nurodytų šios Sutarties priede Nr.1, ir pradinės sutarties vertės, nustatytos Sutarties 2.2 p. Sutarties vykdymo metu įsigyjamų Paslaugų kiekiai priklauso nuo faktinių Užsakovo užsakymų. Užsakovas gali išpirkti mažesnį arba didesnį kiekį nei nurodyti  preliminarūs kiekiai.
3.3. Užsakovas numato galimybę įsigyti Sutartimi įsigyjamų Paslaugų sąraše nenurodytų, tačiau su pirkimo objektu susijusių Paslaugų (toliau – Nenumatytos paslaugos) neviršijant 10 (dešimt) proc. pradinės Sutarties vertės (jos nedidinant). Už Nenumatytas paslaugas bus apmokama ne didesnėmis nei užsakymo dieną tiekėjo prekybos vietoje, kataloge ar interneto svetainėje nurodytomis galiojančiomis šių paslaugų kainomis arba, jei tokios kainos neskelbiamos, Paslaugų teikėjo pasiūlytomis, konkurencingomis ir rinką atitinkančiomis kainomis. Nenumatytų paslaugų kaina su Užsakovu turi būti derinama iš anksto. Gavęs Paslaugų teikėjo pateiktas Nenumatytų paslaugų kainas (komercinį pasiūlymą), Užsakovas atlieka rinkos kainų tyrimą (apklausą telefonu ir / ar raštu, ir / ar paiešką elektroninėje erdvėje ar kt.), tokiu būdu įvertindamas, ar Paslaugų teikėjo pateiktos Nenumatytų paslaugų kainos atitinka rinkos kainas. Nustačius, kad Paslaugų teikėjo pasiūlytos Nenumatytų paslaugų kainos yra didesnės nei rinkos, Užsakovas prašo Paslaugų teikėjo jas sumažinti. Paslaugų teikėjui nesutikus sumažinti Nenumatytų paslaugų kainos iki rinkos kainos, Užsakovas pasilieka teisę nenumatytas paslaugas įsigyti atskiru pirkimu.

4.  PASLAUGŲ ATLIKIMO TVARKA

4.1. Paslaugų teikėjas įsipareigoja atlikti Paslaugas pagal su laboratorijomis iš anksto suderintą  grafiką.
4.2. Paslaugų atlikimo vieta:
– VšĮ Vilniaus universiteto ligoninė Santaros klinikos (Santariškių g. 7, Vilnius).
4.3. Paslaugų teikėjo  atstovas, atsakingas už sutarties vykdymą: ................ (vardas, pavardė, tel., el. paštas)
Užsakovo atstovas, atsakingas už sutarties vykdymą: Audronė Eidukaitė, tel. +370 52492408, audrone.eidukaite@santa.lt 
Užsakovo atstovas, atsakingas  už sutarties ir jos pakeitimų paskelbimą pagal Lietuvos Respublikos viešųjų pirkimų įstatymo 86 straipsnio 9 dalies nuostatas: Viešųjų pirkimų skyriaus specialistas Remigijus Andžius tel. +370 52365042, el. pašto adresas: remigijus.andzius@santa.lt. 

5. PASLAUGŲ KOKYBĖ IR GARANTIJA

5.1. Paslaugų kokybė turi atitikti galiojančius standartus, technines sąlygas ar kitus norminius aktus. 
5.2. Paslaugų kokybės dokumentai saugomi pas Paslaugų teikėją, kuris Užsakovui pateikia dokumentų kopijas.

6. SUTARTIES ĮVYKDYMO UŽTIKRINIMAS, ATSAKOMYBĖ

6.1.	Sutarties įvykdymo užtikrinimo priemonė yra netesybos. Jei Paslaugų teikėjas dėl savo kaltės vėluoja suteikti Paslaugas techninėje specifikacijoje ir sutarties 4 dalyje numatytais terminais, Užsakovas turi teisę be rašytinio įspėjimo ir nesumažindamas kitų savo teisių gynimo priemonių, numatytų sutartyje, pradėti skaičiuoti delspinigius už kiekvieną vėluojamą Paslaugų suteikimo dieną. Paslaugų teikėjo vėluojamos suteikti Paslaugos kaina mažinama 0,02 % nuo vėluojamų suteikti Paslaugų vertės Eur be PVM už kiekvieną termino praleidimo dieną. Delspinigių suma išskaičiuojama iš Paslaugų teikėjui mokėtinų sumų.
6.2.	Jei Paslaugų teikėjas iš esmės pažeidžia Sutartį 9.2.p. nurodytais atvejais, Užsakovas turi teisę taikyti 10 % sutarties pradinės vertės Eur be PVM baudą.
6.3.	Jei Užsakovas dėl savo kaltės vėluoja atsiskaityti su Paslaugų teikėju per sutarties 7.1 p. numatytą terminą, Paslaugų teikėjas turi teisę iš Užsakovo reikalauti sumokėti 0,02 % dydžio delspinigius nuo nesumokėtos sumos Eur be PVM.
 
7. ATSISKAITYMAS TARP ŠALIŲ

7.1.	Užsakovas apmoka Paslaugų teikėjui už Paslaugas pagal gautas PVM sąskaitas faktūras per 30 dienų nuo paslaugų gavimo ir sąskaitos faktūros pateikimo dienos. Jei mokėjimai pagal sutartis visiškai arba iš dalies atliekami iš tarpinių finansuojančių organizacijų gautomis lėšomis, taip pat kitomis objektyviai pagrįstomis aplinkybėmis, atsiskaitymo terminas Užsakovo gali būti pratęstas iki 60 dienų nuo paslaugų gavimo ir sąskaitos faktūros pateikimo dienos. 
7.2.	Pridėtinės vertės mokesčio sąskaitos faktūros, kreditiniai ir debetiniai dokumentai bei avansinės sąskaitos turi būti teikiami naudojantis informacinės sistemos SABIS priemonėmis. Mokėjimo dokumentų nepateikus nurodytomis priemonėmis, Užsakovas turi teisę neatlikti mokėjimo.
7.3.	Užsakovas numato tiesioginio atsiskaitymo su subtiekėjais galimybę, vadovaujantis šiame punkte nustatyta tvarka. Užsakovas ne vėliau kaip per 3 darbo dienas nuo šios Sutarties 11.5 punkte nurodytos informacijos gavimo raštu informuoja subtiekėjus apie tiesioginio atsiskaitymo galimybę, o subtiekėjas, norėdamas pasinaudoti tokia galimybe, raštu pateikia prašymą Užsakovui. Tais atvejais, kai subtiekėjas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp Užsakovo, Paslaugų teikėjo ir jo subtiekėjo, kurioje aprašoma tiesioginio atsiskaitymo su subtiekėju tvarka, kurioje numatoma teisė Paslaugų teikėjui prieštarauti nepagrįstiems mokėjimams subtiekėjui.
7.4.	Sudarius pirkimo sutartį, tačiau ne vėliau negu pirkimo sutartis pradedama vykdyti, Paslaugų teikėjas įsipareigoja Užsakovui pranešti tuo metu žinomų subtiekėjų pavadinimus, kontaktinius duomenis ir jų atstovus. Užsakovas taip pat reikalauja, kad Paslaugų teikėjas informuotų apie minėtos informacijos pasikeitimus visu pirkimo sutarties vykdymo metu, taip pat apie naujus subtiekėjus, kuriuos jis ketina pasitelkti vėliau. Jeigu taikomos 7.5 p. nuostatos, kartu su informacija apie naujus subtiekėjus pateikiami ir subtiekėjo pašalinimo pagrindų nebuvimą patvirtinantys dokumentai.
7.5.	Tais atvejais, kai Paslaugų teikėjas nesiremia subtiekėjo pajėgumais, Užsakovas gali patikrinti, ar nėra Paslaugų teikėjo subtiekėjo pašalinimo pagrindų. Tokiu atveju, jeigu subtiekėjo padėtis atitinka bent vieną nustatytą pašalinimo pagrindą, Užsakovas reikalauja, kad Paslaugų teikėjas per Užsakovo nustatytą terminą pakeistų minėtą subtiekėją reikalavimus atitinkančiu subtiekėju.

8.  FORCE MAJEURE

8.1. Force Majeure sąlygos taikomos vadovaujantis LR Vyriausybės 1996 m. liepos 15d. nutarimu Nr. 840 patvirtintomis „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo” taisyklių nuostatomis.

9.  SUTARTIES GALIOJIMAS IR NUTRAUKIMAS

9.1. Sutartis įsigalioja Šalims ją pasirašius ir galioja iki visiško Šalių tarpusavio įsipareigojimų pagal šią Sutartį įvykdymo, bet ne ilgiau kaip 38 (trisdešimt aštuoni)  mėnesius (įskaičiuotas atsiskaitymas tarp šalių pagal Sutarties 6.1 p.). Sutarties vykdymo (paslaugų teikimo) terminas 36 (trisdešimt šeši)  mėnesiai nuo Sutarties įsigaliojimo datos.
9.2. Užsakovas turi teisę vienašališkai nutraukti Sutartį įspėjęs Paslaugų teikėją prieš 15 darbo dienų, jeigu Paslaugų teikėjas ją iš esmės pažeidė:
9.2.1. atliktos Paslaugos yra netinkamos kokybės ir jos trūkumų neįmanoma pašalinti per protingą ir Užsakovui priimtiną terminą;
9.2.2. Paslaugų teikėjas nurodytu terminu neatliko paslaugų. 
9.3. Paslaugų teikėjas turi teisę vienašališkai nutraukti Sutartį įspėjęs Užsakovą prieš 15 darbo dienų, jeigu Užsakovas ją iš esmės pažeidė:
9.3.1. Užsakovas daugiau kaip du kartus laiku nesumokėjo už Paslaugas, kai jos buvo atliktos nustatytais terminais;
9.3.2. Užsakovas daugiau kaip du kartus nepriėmė tinkamoms kokybės Paslaugų, kai jos buvo atliktos nustatytais terminais.
9.4. Sutartis taip pat gali būti nutraukta Šalių raštišku susitarimu.

10. [bookmark: _Hlk147308105][bookmark: _Hlk146291731]ASMENS DUOMENŲ APSAUGA

10.1. Rinkdamos ir tvarkydamos asmens duomenis, Šalys privalo laikytis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir taikomų įstatymų reikalavimų ir užtikrinti, kad duomenų subjektai būtų tinkamai informuoti apie jų asmens duomenų tvarkymą.
10.2. Šalys vykdydamos Sutartį privalo tinkamai tvarkyti viena kitos atstovų ir kito personalo asmens duomenis, tokius kaip vardas, pavardė, pareigos, kontaktiniai duomenys ir kt. Šalys įsipareigoja šiuos asmens duomenis tvarkyti tik tiek, kiek reikia Sutarties vykdymui. Šalys įsipareigoja apie asmens duomenų tvarkymą tinkamai informuoti savo atstovus ir kitą personalą, kurio asmens duomenys bus perduoti kitai Šaliai.
10.3. Šalis privalo informuoti kitą Šalį apie bet kokius atstovų ir kito personalo bei jų asmens duomenų pasikeitimus, jei šie duomenys buvo perduoti kitai Šaliai.

11. KITOS SĄLYGOS

11.1. Sutarties vykdymo metu Paslaugų teikėjo gauta informacija ir dokumentai yra konfidencialūs. Be išankstinio raštiško Užsakovo leidimo Paslaugų teikėjas neskelbia ir neatskleidžia jokių sutarties nuostatų, išskyrus atvejus, kai tai būtina vykdant sutartį. 
[bookmark: _Hlk146292676]11.2. Ginčai, kylantys tarp šalių, sprendžiami šalių derybomis, o nepavykus jų išspręsti – teismine tvarka Lietuvos Respublikos teismuose. 
11.3. Sutartis sudaryta lietuvių kalba ir pasirašoma kvalifikuotais elektroniniais parašais. Sutartis, pasirašyta kvalifikuotu elektroniniu parašu, turi vienodą juridinę galią, kaip ir fiziniu parašu pasirašyta sutartis.
11.4. Paslaugų teikėjas patvirtina, kad jis turi teisę ir tinkamą kvalifikaciją teikti Paslaugas.
11.5. Ne vėliau negu pirkimo sutartis pradedama vykdyti, Paslaugų teikėjas įsipareigoja Užsakovui pranešti tuo metu žinomų subtiekėjų pavadinimus, kontaktinius duomenis ir jų atstovus. 
11.6. Paslaugų teikėjas taip pat įsipareigoja Užsakovui pranešti nurodytų subtiekėjų pasikeitimus pirkimo sutarties vykdymo metu, taip pat apie naujus subtiekėjus, kuriuos jis ketina pasitelkti vėliau. Jei Paslaugų teikėjas pirkimo procedūros vykdymo metu rėmėsi subtiekėjų kvalifikacija, tai, norėdamas pakeisti subtiekėją, Paslaugų teikėjas privalo Užsakovui pateikti naujo subtiekėjo pašalinimo pagrindų nebuvimą ir kvalifikacijos atitikimą patvirtinančius dokumentus. Jei Paslaugų teikėjas pirkimo metu nesirėmė subtiekėjo pajėgumais, Užsakovas gali patikrinti, ar nėra LR Viešųjų pirkimų įstatyme nurodytų naujojo subtiekėjo pašalinimo pagrindų. Jeigu Paslaugų teikėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Paslaugų teikėjas Užsakovui įsipareigoja, kad pirkimo sutartį vykdys tik tokią teisę turintys asmenys, ir Užsakovui pareikalavus pateiks tai patvirtinančius dokumentus. Paslaugų teikėjas nenurodė, kad pasitelks subtiekėjus. arba Paslaugų teikėjas nurodė šiuos subtiekėjus: [įvardinti] šioms Sutarties objekto dalims [nurodyti]. (nereikiama išbraukti)
11.7. Aplinkosauginiai kriterijai nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas) 4.4.4  papunkčiu. Jeigu priemonė, skirta Paslaugoms atlikti, supakuojama į antrinę pakuotę, ji turi būti perdirbamoji pakuotė pagal Lietuvos Respublikos mokesčio už aplinkos teršimą įstatymo nuostatas. Sutarties vykdymo metu, Užsakovui paprašius, Paslaugų teikėjas pateikia priemonių/mėginių antrinės pakuotės tinkamumą perdirbti (perdirbamumą) patvirtinančius dokumentus, (pavyzdžiui, pakuotės aprašymo dokumentą, techninį dokumentą, dokumentą iš akredituotų laboratorijų ar pakuočių atliekų perdirbėjų, ar eksportuotojų iš tvarkytojų sąrašo, ar kitus lygiaverčius objektyvius įrodymus). Už sutarties vykdymą atsakingas Užsakovo atstovas, nurodytas šios Sutarties 4.3 punkte, patikrina Paslaugų teikėjo pateiktus įrodymus dėl šiame punkte nustatytų reikalavimų laikymosi. Nustačius, kad Paslaugų teikėjas šiame punkte nustatytų reikalavimų nesilaiko, Užsakovo atstovas turi teisę priemonių/mėginių nepriimti ir laikyti, kad priemonės/mėginiai paslaugoms atlikti turi trūkumų, kuriuos Paslaugų teikėjas privalo ištaisyti. 

PRIDEDAMA. Techninė specifikacija ir paslaugų įkainiai.

12. ŠALIŲ ADRESAI IR REKVIZITAI

	Paslaugų teikėjas:


	Užsakovas:
VšĮ Vilniaus universiteto ligoninė Santaros klinikos
Santariškių g. 2, LT-08406 Vilnius
Įmonės kodas 124364561 
PVM mok. kodas LT243645610
a. s. LT71 7300 0100 0249 2260 
AB „Swedbank“, b. k. 73000

Generalinis direktorius
Tomas Jovaiša

Sutarties priedas Nr.1

                                                                                                                           SPECIFIKACIJA IR ĮKAINIAI


	Pirkimo dalies  Nr.
	Pirkimo dalies pavadinimas
	Paslaugos pavadinimas
	Specialieji reikalavimai
	Kiekis maksimalus

	Mato vnt. įkainis be PVM Eur
	Suma be PVM Eur
	Suma su PVM Eur
	Katalogo pavadinimas, paslaugos numeris kataloge

	
	
	
	
	
	
	
	
	

	
	
	
	
	
	
	
	
	

	
Pradinė sutarties/sutarties dalies vertė Eur be PVM:
	

	…….%PVM suma Eur:
	

	Sutarties/sutarties dalies kaina Eur su PVM:
	



	
Paslaugų teikėjas:

	
Užsakovas:
VšĮ Vilniaus universiteto ligoninė Santaros klinikos
Santariškių g. 2, LT-08406 Vilnius
Įmonės kodas 124364561 
PVM mok. kodas LT243645610
A. s. LT71 7300 0100 0249 2260 
AB „Swedbank“ b. k. 73000
Tel. (+370 5) 236 5000

Generalinis direktorius
Tomas Jovaiša



